Sekitar 1999, seorang penyelidik Itali yang tak dikenali
berucap di persidangan kelanjutan usia antarabangsa
dan melaporkan kepadatan luar biasa bagi sentenarian.
Ia sangat luar biasa
sehinggakan ramai ahli komuniti saintifik
enggan mempercayainya.
Lelaki itu ialah Dr. Gianni Pes.
Dia laporkan bahawa di Sardinia, Itali, dia jumpa kawasan
yang ada sepuluh kali ganda lebih ramai warga berusia lebih seabad
berbanding populasi bersaiz sama di Amerika.
Yang lebih menarik lagi, dia ada peta dan setiap kali dia jumpa lokasi
yang bilangan sentenariannya luar biasa,
dia tandakannya dengan titik biru.
Di satu kawasan, titik terlalu banyak hingga membentuk tompok biru
dan itulah yang memberi nama Zon Biru.
Ketika itu, saya dah ke Okinawa
dan baru saja meneroka punca penduduknya hidup begitu lama,
jadi, apabila dengar tentang Zon Biru ini, kira-kira enam buah kampung,
saya syak mungkin ada petunjuk baharu.
Saya juga tahu satu-satunya cara untuk mendapat kepastian
adalah dengan pergi ke sana dan siasat.
SARDINIA ITALI
LIVE TO 100 SECRETS OF THE BLUE ZONES
SARDINIA ITALI
Baunei ialah kampung yang strategik
di tempat berbatu-bata keras,
di dataran tinggi,
di kaki gunung dan di tengah-tengah pinggir pantai.
Semua yang lalu akan singgah kerana keindahannya.
Tempat ini indah!
Semua yang lalu mengidamkannya
kerana kecantikan dan pemandangannya.
USIA 96
Kelanjutan usia di Zon Biru kebanyakannya di kawasan gunung-ganang.
- Nampak apa? - Betul.
Ketinggian ialah hipotesis pertama kita, bukan?
Ini hipotesis asas.
Kami dapati perkampungan ini berada di ketinggian melebihi 700 meter.
- Ya, meter. 2200 kaki. - Tepat sekali.
Namun, puncanya tak semestinya ketinggian.
Selamat pagi.
Sekarang baru awak muncul? Kami dah siap memasak!
Ada majlis!
- Selamat pagi, puan. - Selamat pagi.
Puan masak apa?
Gathulis.
Maniskah?
Tidak, tak manis.
Kentang dan keju.
Dia rasa kesihatannya baik, sangat baik atau terbaik?
Laporan kendiri.
Okey, bagus tapi bukan terbaik.
Tak mungkinlah terbaik.
VITTORIA MEREU USIA 94
Pada pendapatnya kenapa agaknya dia panjang umur dan kekal sihat?
Bagi saya, seperti saya cakap sebelum ini, kepercayaan dan harapan.
Itulah puncanya. Bukan kerana usaha saya sendiri.
Berapa kerap anda ke gereja?
Setiap hari.
Jika saya berjalan perlahan, sepuluh minit.
Itu sungguh mengagumkan sebab saya tahu jalan di luar rumahnya
sangat cerun.
Semasa saya kecil, hanya ada ladang gandum di sini.
Ingat pejabat pos di sini dahulu?
- Ya. - Tempat Pn. Lavinia bekerja.
Ya, saya ingat.
Selamat petang!
Helo!
Nak ke mana? Bersiar-siar?
Rasanya 99 peratus perjalanan di Zon Biru
perlu mendaki atau menuruni bukit.
Terdapat banyak perkampungan di kaki gunung,
tapi usia penduduknya tak begitu panjang,
jadi Gianni kaji hal ini.
Dia menemu bual 300 orang sentenarian
dan dia hubung kaitkannya dengan kecondongan kampung mereka
dan dengan jelas mendapati
antara peramal terbesar bagi usia panjang
adalah kecerunan kampung.
Kecerunan adalah penting bagi kita. Kita boleh lihat,
dengan hanya berjalan, kita akan keluarkan lebih tenaga.
Kebanyakan rumah di sini ada dua hingga empat tingkat.
Setiap hari, mereka perlu menaiki dan menuruni 30 anak tangga.
Siapa sangka kecerunan sebuah kampung ada kaitan dengan kelanjutan usia?
Mereka tak berotot atau mampu sertai triatlon. Mereka berjalan.
Saya teringat Okinawa dan penduduknya berkebun hampir setiap hari
serta bangun dan duduk di lantai dan saya nampak persamaannya.
Mereka tak sedar pun yang mereka bersenam.
Mereka bergerak bersahaja sepanjang hari.
Kebanyakan orang duduk hampir setengah hari.
Kita bergerak dari kereta, ke meja dan ke sofa
dan ketidakgiatan fizikal berpanjangan itu
meningkatkan risiko diabetes dan penyakit jantung
yang mampu memendekkan hayat kita.
Namun, di Sardinia,
hanya sebahagian kecil menghidap penyakit ini,
maka mereka hidup lebih lama.
Ini memberikan petunjuk menarik.
Jika nak hidup lebih lama, tak perlu bayar yuran keahlian gim yang mahal,
sebaliknya, jangan gunakan lif dan mula menaiki tangga.
SARDINIA KECERUNAN
Zon Biru di Sardinia terletak di kawasan Barbagia,
nama yang terbit daripada perkataan "barbar".
Kira-kira 13,000 tahun lalu, sebuah populasi meneroka pulau ini.
Selepas itu, orang Fonesia tiba,
seterusnya orang Roman
dan orang Arab. Setiap masyarakat yang tiba ini
cuba menakluki populasi pengasas tersebut.
Lama-kelamaan, mereka berpindah ke kawasan tinggi.
Masyarakat ini secara amnya tidak diganggu kerana reputasi bengis mereka.
Orang luar dianggap masalah dan jika mereka masuk ke kawasan ini,
mereka akan berdepan ancaman bunuh.
Selama 2,000 tahun, gaya hidup ini membentuk suatu tradisi,
tatakelakuan,
set nilai dan pemakanan tertentu.
Keadaan sekarang tak jauh berbeza
dengan keadaan seribu tahun lalu.
Dah panas?
Susah untuk panaskan dengan cepat.
Awak perlu kacaukannya dan biarkan sebentar.
Awak kurang mahir!
Mana garam?
Mana bawang?
Jika anda nak tahu pemakanan orang Sardinia untuk capai usia 100 tahun,
tempat terbaik untuk selidik adalah di dapur wanita warga emas.
Mereka masak makanan yang sama sejak turun-temurun.
Namun, pasta dan roti mereka yang benar-benar mengejutkan saya.
Saya dari Amerika, jadi saya hairan. Karbohidrat musuh kita, bukan?
Roti dan pasta,
kita tak boleh sangkal yang ini karbohidrat ringkas.
Namun, yang penting adalah cara karbohidrat ringkas ini disediakan.
Sebagai contoh, roti doh masam. Apabila membuat roti doh masam,
prosesnya amat berbeza dengan cara membuat roti putih biasa
kerana roti doh masam dinaikkan dengan bakteria laktobasilus
yang merendahkan muatan glisemik seluruh hidangan.
Ini bermakna roti doh masam sebenarnya merendahkan penyerapan gula
dan itu dapat menjelaskan punca kadar diabetEs rendah
dan kadar kelanjutan usia tinggi.
Namun, kebanyakan bahan di sini adalah karbohidrat kompleks
seperti bijirin tulen, sayuran dan kekacang.
Sudah berkurun minestrone menjadi hidangan utama dalam pemakanan ini.
Apa itu minestrone? Pada asasnya kekacang, adakalanya pasta
dan apa-apa sayuran yang ada,
apa-apa yang tumbuh di taman mereka.
Semua ramuan ada pelbagai jenis serat
dan itu mengawal keradangan dan memastikan sistem imun kuat.
Boleh tak kalau saya…
Cuba rasa!
Itu makanan harian mereka
dan sebahagian besar pengambilan kalori mereka.
Itulah sup sayur yang sedap ini.
Seperti orang Okinawa dan ubi keledek ungu mereka,
orang Sardinia makan makanan tinggi karbohidrat.
Ini buat saya terfikir,
mungkin karbohidrat taklah teruk sangat jika disediakan dengan betul.
SARDINIA KARBOHIDRAT BAIK
Berapa sentenarian di perkuburan ini?
Saya kira hampir 30 orang.
- Tiga puluh sentenarian? - Ya, 30.
Umurnya 103 tahun?
1880 hingga…
Tepat sekali.
- 103. - 103.
Individu 103 tahun dikebumikan bersama.
Gianni tak hairan!
Adakalanya ada kubur suami isteri, kedua-duanya sentenarian.
Saya tak perlu berada lama di perkuburan Sardinia untuk tahu
yang mereka hidup lama.
Namun, apabila saya mendalaminya, saya perasan sesuatu yang menarik.
Menurut statistik, wanita biasanya hidup lebih lama daripada lelaki.
Di Amerika, seorang sentenarian lelaki
berkadar dengan lima sentenarian wanita,
tapi di Sardinia, nisbahnya satu kepada satu.
Ini kepadatan tertinggi di dunia bagi sentenarian lelaki.
Saya ada dua mak cik. Seorang meninggal pada usia 103 tahun, seorang lagi 102.
Berapa umur anda?
Dia orang tua!
Taklah setua yang dia kata.
Apa yang berlaku?
Apa perkara istimewa yang orang lelaki di sini buat?
Mereka bukan petani atau tukang.
Mereka tidak uruskan bar atau restoran.
Rupa-rupanya, mengikut tradisi, lelaki di sini merupakan penggembala.
GINO LOCCI USIA 93
Pertama, kami perah susu haiwan
pada awal pagi apabila hari mula cerah.
Dinding belum ada,
jadi kami kena ekori ternakan kami.
Apa kelebihan menggembala
yang mampu menyumbang kepada usia panjang lelaki di sini?
Mereka habiskan masa dengan ternakan dan mendaki bukit-bukau.
Mereka tidur sebentar dan pulang pada waktu minum
dan minum wain bersama kawan mereka.
Jadi, orang lelaki di Sardinia bekerja,
tapi mereka tak nampak terlalu tertekan semasa bekerja.
Tekanan ibarat butang yang minda kita tekan
yang bertindak sebagai mekanisme lalai untuk sesuaikan diri dengan situasi buruk.
Sebaik saja kita rasa tertekan, glukosa dalam darah naik mendadak.
Wah.
Penanda keradangan juga akan naik mendadak.
Kita tahu sebab evolusinya.
Apabila kita dikejar haiwan atau ada luka terbuka,
keradangan akan melindungi kita.
- Semasa tertekan? - Ya.
Itu macam faedah.
Benar jika untuk jangka masa pendek.
Masalahnya, jika butang itu ditekan untuk tempoh yang lama,
kesannya akan menjadi negatif.
Tekanan berterusan atau kronik
boleh menyebabkan penyakit kardiovaskular dan penyakit lain.
Bukannya penggembala di sini langsung tak mengalami tekanan.
Cuma mereka tak mengalami banyak tekanan kronik.
Dalam tinjauan tekanan harian mengikut negara,
Rakyat Amerika melaporkan sebaliknya.
Rakyat Amerika melebihi nilai purata global sebanyak 20%
Antara cara yang menjadikan tekanan bermanfaat
adalah jika ia diatasi dengan daya tindak aktif.
Hari ini, dalam dunia maju ini,
menerusi media sosial dan berita,
kita disajikan segala masalah di seluruh dunia.
Kita tak dapat kawal masalah ini secara fizikal,
tapi kita boleh kawal cara kita jaga kambing
untuk pastikan ternakan kita sihat.
Daya tindak aktif inilah
yang membolehkan kita selesaikan masalah
dan amat penting bagi kesihatan mental,
kelanjutan kognitif dan ketahanan terhadap tekanan.
Di kebanyakan tempat di dunia, kita didorong bekerja keras
hari demi hari.
Di Sardinia, kerja mereka tak penting. Yang penting, cara mereka bekerja.
SARDINIA KAWAL TEKANAN
Ini satu lagi petunjuk. Biasanya, apabila ada ramai warga emas,
ada banyak rumah jagaan warga emas juga.
Namun, tidak di sini.
Malah, saya tak nampak satu pun rumah begitu di seluruh Zon Biru ini.
Jika rumah jagaan tak jaga warga tua, dari mana mereka dapat penjagaan?
GIULIA PISANU USIA 101
Saya tak suka ke sekolah untuk menulis.
Kini dia takkan pulangkan pen awak.
Dia menulis ayat terakhir.
Anda baru sambut ulang tahun kelahiran ke-101?
Semasa saya 80 tahun,
seorang wanita tanya saya tentang wang pencen.
Semua ahli keluarga saya meninggal dunia sekitar usia 80-an,
jadi saya kata, "Apa gunanya wang pencen?"
Kini saya terlepas bayaran pencen selama 21 tahun.
Tapi umur mak cik bertambah.
Dia membujang dari dulu?
Ya.
Mak Cik Gio bujang dari dulu?
- Ya. - Betul, dia memang bujang dari dulu.
Dia kekal membujang.
Kami bergilir-gilir menjaga dia setiap hari.
Kami bawa dia bersiar-siar dan masak untuk dia.
Semasa muda pun, semua anak saudaranya sering ajak dia makan bersama.
Kami tak pernah biarkan dia berseorangan pada hari Ahad,
meskipun kami sibuk menjaga anak-anak kami.
Kami sering anggap dia macam ibu kami sendiri.
Dia tiada anak tapi dia jaga kami.
Ada suatu masa, dia sakit tenat.
Kami bawa dia ke hospital
dan di hospital,
dia sering menghadap dinding
dan enggan bercakap dengan sesiapa.
Dia tak mahu cakap apa-apa dan kami risau akan kehilangan dia.
Jadi kami bergilir-gilir secara berkumpulan
suap dia makanan.
Kami pegang kepala dia
kerana dia tak mampu berdiri.
Dia pasti mati jika diabaikan pada waktu itu.
Jelas sekali, masyarakat Zon Biru tinggal berdekatan ahli keluarga yang tua
supaya mereka dijaga dengan lebih baik.
Antara cara terpantas untuk memendekkan jangka hayat ibu bapa kita
adalah tinggal di rumah persaraan.
Jika tinggal di situ, mereka hilang dua ke enam tahun
bergantung kepada beberapa keadaan.
Satu kajian menganggarkan, hari ini, individu berusia 50 tahun di Amerika
mempunyai 53 peratus kemungkinan
untuk tinggal di rumah persaraan dalam hayatnya.
Namun, di Sardinia, itu tak berlaku.
Mereka jadikan komuniti nilai asas. Mereka bersatu sebagai satu komuniti
dan teras komuniti ialah keluarga.
Maka, bukan saja mereka dijaga lebih baik di rumah,
kebijaksanaan mereka juga dijadikan pedoman.
Pemahaman ini dicerminkan
dalam sebuah kisah tentang kampung terbiar, Gairo Vecchio.
Ada kisah yang menceritakan, pada suatu masa dahulu,
apabila warga tua mula jadi beban,
anak lelaki sulung mereka akan menolak mereka dari tebing tinggi.
Namun, ada seorang anak lelaki enggan buat begitu.
Dia sembunyikan ayahnya yang berusia 70 tahun,
dan lama-kelamaan, anak lelaki itu semakin berjaya.
Apabila ditanya tentang rahsia kejayaannya,
dia mendedahkan bahawa ayahnya masih hidup
dan kejayaannya adalah kerana dia peroleh kebijaksanaan ayahnya.
Pengajarannya, hubungan kita dengan orang tua
adalah anugerah yang perlu dihargai,
dan akhirnya nanti, mereka yang membolehkan kita berjaya.
Awak suka berada di sini atau sekadar bekerja?
Nak tahu sesuatu?
Apabila kami berada di sini,
kami rasa tenang.
Kami dapat bertenang
kerana dia pancarkan kedamaian.
Bagi saya, menjaga Giulia menenangkan.
Semasa saya mula menyiasat tentang Zon Biru di sini,
saya beri penekanan kepada roti doh masam dan minestrone.
Namun, saya mula percaya
bahawa terdapat penentu yang lebih kuat bagi usia panjang di sini
iaitu tradisi dan norma sosial.
Rasa hormat yang luar biasa buat keluarga.
SARDINIA MENJAGA WARGA TUA
Sardinia dan Okinawa terpencil tempatnya.
Lokasinya yang jauh terasing
melindunginya daripada kuasa pemodenan yang merosakkan.
Itu yang membuatkan perjalanan saya yang seterusnya amat menarik.
Semasa saya mula mencari Zon Biru,
saya nak tahu jika lokasi kelanjutan usia boleh wujud di Amerika.
Saya mula dengan data CDC tapi data mereka tak banyak.
Kemudian, saya dapatkan data jangka hayat bagi setiap daerah,
tapi itu kurang membantu.
Sehinggalah saya dapat petunjuk untuk baca kajian Kesihatan Adven…
tentang Pengikut Adven Hari Ketujuh. Saya tak pernah dengar tentang mereka,
tapi kajian Kesihatan Adven menemui 96,000 pengikutnya
dan bukan saja usia mereka ditanya,
malah, disebabkan tabiat dan gaya hidup juga ditanya,
pengkaji mula nampak tingkah laku yang dikaitkan dengan umur panjang.
Perkara paling mengejutkan ditemukan dalam komuniti Adven
iaitu pengikutnya melawan lumrah kepanjangan usia.
Tempat ini bukan lokasi eksotik di seberang dunia.
Ini Zon Biru yang terletak di pinggir sebuah bandar Amerika.
Saya ingat lagi kali pertama saya memandu ke Loma Linda.
Saya tiba di Lapangan Terbang Antarabangsa LA,
sewa kereta,
memandu dua jam di Lebuh Raya 10, lebuh raya San Bernardino,
yang ada enam lorong trafik.
Kemudian saya keluar di Loma Linda
dan perkara pertama saya nampak ialah Del Taco,
lalu saya fikir, "Ini Zon Biru?"
LOMA LINDA AMERIKA SYARIKAT
Bunyinya sukar dipercayai, tapi menurut kajian,
pengikut Adven hidup lebih lama berbanding warga California lain.
7.3 tahun lebih lama bagi lelaki dan 4.4 tahun lebih lama bagi wanita.
Komuniti Amerika biasa ini tak terpencil langsung.
Jadi, bagaimana Loma Linda mencapai hasil yang sama dengan Zon Biru lain?
PUSAT DRAYSON
Ayuh. Atas dan bawah!
Tolak, tarik!
Atas dan bawah! Lepaskan nafas semasa angkat.
Di siku.
Di Amerika, berbilion dolar dibelanjakan untuk keahlian gim yang jarang digunakan.
Niat kita baik,
tapi kita tak mampu kekalkan rutin senaman
cukup lama untuk buat perubahan.
Namun, entah bagaimana penganut Adven di Loma Linda
berjaya mengekalkan rutin aktiviti fizikal dan aktiviti sihat lain.
Hebatnya!
Okey. Dua, lima, satu.
Menurut legenda, anda bawa pickleball ke Loma Linda.
Saya bermain sejak 2016.
Ibu angkat pickleball Loma Linda.
Saya agak beginilah keadaan setiap Jumaat.
Ada orang berusia 82 tahun. Orang berusia 87 tahun pun ada tadi.
Ya.
Umur anda 84 tahun. Biasanya berapa jam anda bermain?
- Tiga jam. - Tiga jam!
Ya.
Anda seorang doktor.
Anda rasa mungkinkah pickleball ini rahsia umur panjang?
Saya boleh kata, sebahagiannya.
- Sebahagiannya? - Rutin harian hidup kita lebih membantu.
Itu perkara utama.
Kelanjutan usia berpunca daripada senaman dan komuniti.
Jika kita murung, kita takkan hidup lama.
Ini sebuah komuniti. Kita bertempik dan gembira di sini.
Kami saling menghubungi macam budak sekolah.
- Ya. - "Mari bermain."
Walaupun mereka datang buat kali pertama,
mereka menjadi kawan.
Jadi, apabila kita tahu ada orang perlukan dan mahukan kita
berada dalam hidupnya,
itu melanjutkan usia kita.
Ada sebab untuk hidup. Kita perlu itu.
Jika tiada sesiapa pedulikan kita, tak kisahlah kita hidup atau mati esok.
Ada orang perlukan kita.
Kadar kematian boleh dikurangkan hingga satu pertiga pada bila-bila masa
dengan kekal aktif, tapi kebanyakan rakyat Amerika tak aktif.
Di Loma Linda, nampaknya ada sesuatu yang berkesan.
Rahsianya mungkin
bukan cuba membentuk disiplin atau kepekaan minda.
Sebaliknya, membina komuniti bagi sesuatu aktiviti.
Pengikut Adven Hari Ketujuh ialah penganut Methodist
yang membezakan diri mereka
dengan menyebarkan Kristian melalui kesihatan.
120 tahun lalu, tempat ini hanya dipenuhi dusun oren
dan apabila penganut Adven tiba, mereka bina dua benda,
gereja dan hospital.
Dalam tempoh seabad, kedua-duanya berkembang pesat.
Universiti Loma Linda memiliki antara hospital terbaik di Amerika,
dan kini Gereja Adven telah berkembang ke seluruh dunia.
Lokasi Loma Linda bukanlah terpencil,
tapi saya mula nampak yang budaya mereka agak terasing.
Mereka bersatu teguh menyokong doktrin kesihatan ini
dan ia bukan persekitaran fizikal saja,
tetapi persekitaran sosial dan keagamaan juga.
Penganut Adven ada rukun tingkah laku
yang dianggap perbuatan salih. Antaranya adalah kekal aktif
dan kita nampak hal ini dengan jelas. Satu lagi, bekerja sukarela.
Apa yang berlaku?
Inilah yang paling bagus.
- Ini paling bagus. - Yang paling penting.
Tepat sekali.
Di sinilah adrenalina mula meningkat pada waktu pagi.
Kami berdoa, "Tuhan, bantu kami menjadi kaki-Mu."
Ada apa-apa faedah pada ketika ini kerana melakukan kerja ini?
Ia mencipta kebahagiaan
dan kita semua ada pilihan setiap hari.
Adakah kita nak jadi tak aktif
atau kita nak jadi produktif?
Menjalani kehidupan produktif dan berkhidmat penuh kepada masyarakat.
Bukan sastera saja saya buat.
Kami beri orang makan. Kami tanya khabar. Kami melawat orang sakit.
Banyak benda boleh diberikan!
Bersukarela ialah cara tak lazim untuk jaga kesihatan,
tapi kita tahu sukarelawan mempunyai memori lebih kuat
dan hubungan sosial lebih baik.
Tahap kebahagiaan mereka juga lebih tinggi.
Ia sering melibatkan aktiviti fizikal dan rasa bermakna
kerana kita fokus kepada orang lain dan bukan diri sendiri saja.
BERSUKARELA
Faktor tak ketara begini yang sering dipandang remeh
dalam formula kelanjutan usia.
Namun, ada satu rukun yang benar-benar menonjol
iaitu penekanan penganut Adven terhadap nutrisi.
Ellen White salah seorang pengasas dan pemimpin Gereja Adven.
Pada pertengahan abad ke-19,
dia mendakwa dia nampak bayangan
tentang kepentingan mengamalkan gaya hidup sihat,
bukan hanya untuk kesihatan tapi untuk minda yang lapang
agar dapat lebih mendekati Tuhan.
Dia mencadangkan diet tanpa daging, lebih kurang seperti diet vegetarian.
Bukan sekadar singkirkan daging.
Maksud saya, pastikan diet seimbang
mesti mengandungi buah-buahan,
legum,
bijirin,
sayur-sayuran
dan kekacang.
Apa resipi anda untuk kekal bertenaga pada usia 84 tahun?
Saya rasa pemakanan.
- Pemakanan? - Itu paling penting.
Sebab itu yang memberikan kita tenaga.
Itu yang menjana minda kita.
Anda vegetarian?
Mulanya tidak. Kami kuat makan ikan.
Kami kuat makan daging.
Kolesterol saya meningkat dan saya tak nak makan apa-apa ubat.
Jadi, perlahan-lahan kami bertukar kepada vegetarianisme.
Apa yang anda perasan?
Ketahanan kita lebih tinggi.
Tahap kolesterol lebih baik
dan itu sebab saya amat yakin dengan cara pemakanan ini.
PASAR LOMA LINDA
Anggaran menunjukkan
bahawa kira-kira 35 peratus penganut Adven ialah vegan atau vegetarian.
Kajian saya mendapati
sebahagian besar diet penganut Adven ialah buah dan sayur
dengan lima peratus saja kalori mereka
diperoleh daripada daging, ayam, itik dan ikan.
Namun, bagi rakyat biasa Amerika, jumlahnya tiga kali ganda.
Di Loma Linda,
pemakanan vegetarian penting bagi agama mereka
sehinggakan mereka tubuhkan syarikat makanan vegetarian pada 1905.
Hingga ke hari ini, di dalam Pasar Loma Linda,
barang berasaskan tumbuhan adalah lebih banyak.
Tong besar berisi kekacang dan benih, seksyen keluaran yang besar.
Ada seksyen pelbagai daging tiruan
tapi pengalaman di situ berbeza berbanding kedai biasa.
Dalam sebahagian besar sejarah manusia,
memakan daging dikatakan lebih sihat.
Daging itu sendiri faktor risiko bagi beberapa penyakit.
Obesiti, penyakit kardiovaskular,
sesetengah kanser dan diabetes.
Tambahan pula, dalam 20 tahun lalu,
kajian menunjukkan ada komponen dalam makanan berasaskan tumbuhan
yang tiada dalam makanan berasaskan haiwan,
tapi penting untuk kesihatan yang baik dan usia yang panjang.
Kita dapati bahawa memakan buah dapat menurunkan risiko kanser peparu.
Kita dapati orang yang kerap makan kekacang
hidup tiga tahun lebih lama.
Wah.
Ia mengurangkan risiko penyakit kardiovaskular.
Kerap makan kacang dapat kurangkan risiko kanser kolon.
Jadi, bukan ketiadaan daging saja yang bermanfaat.
Pengambilan kerap dalam diet
makanan seperti bijian gandum, legum,
buah, sayur dan kekacang.
Kita sering menerima mesej negatif tentang makanan,
tapi kajian mereka mendedahkan,
bukan setakat mengelakkan produk berasaskan haiwan,
tapi apabila kita tambah buah, sayur dan kekacang ke dalam diet kita,
ia membantu menurunkan berat badan dan memperbaik fungsi imun.
- Selamat pagi. - Apa khabar?
Baik.
Maksudnya, mereka berjaya menyampaikan mesej kesihatan
dengan cara positif,
dan bukannya teguran atau amaran keras.
Penganut Adven yang makan makanan berasaskan tumbuhan hidup paling lama
dan berat mereka kurang 20 paun berbanding yang makan daging.
Maka, kajian Adven itu menunjukkan pelan tindakan yang jelas.
Amalkan diet berasaskan tumbuhan.
Ia juga mudah didapatkan oleh semua orang.
LOMA LINDA DIET BERASASKAN TUMBUHAN
ERNEST ZANE USIA 95
- Ikut sini. - Baiklah.
Saya nak tunjukkan semua tempat yang pernah kami duduki.
- Nenek moyang anda dari China? - Ya.
Betulkah? Bahagian mana?
LAUTAN INDIA
Canton.
Di selatan?
Ya.
Apabila melihat gambar-gambar ini, yang mana paling bermakna?
Anak perempuan saya.
Kenapa gambar dia paling bermakna bagi anda?
Itu saja yang saya ada.
Maksud anda, anda hidup 30 tahun lebih lama
berbanding ayah anda.
Betul.
Anda penganut Adven, tapi ayah anda bukan?
Dia tak tahu tentang kesihatan. Dia minum arak dan merokok.
Jika saya ikut jejak langkah dan gaya hidup ayah saya,
saya pasti dah mati.
Saya nak cuba uji teori saya.
Rakyat Amerika taasub dengan jalan mudah untuk sihat.
Diet, makanan tambahan,
tapi, daripada pemerhatian saya,
melainkan kita ambil tindakan betul untuk tempoh yang cukup lama
dan elakkan tindakan salah
bukan hanya untuk beberapa bulan, tapi tahun, dekad atau sepanjang hayat.
Jika kita perhatikan penganut Adven dan hari Sabat Sabtu,
mereka mengukuhkan tabiat ini setiap minggu.
Boleh anda gambarkan dengan ringkas
aktiviti bermula malam Jumaat ketika Sabat bermula hingga Sabtu?
Apa yang berlaku? Apa anda buat?
Kami tak membeli-belah atau bersukan, contohnya.
- Apa anda buat? - Saya hadiri latihan koir.
Kehidupan di Amerika penuh dengan tekanan.
Kebimbangan. Tergesa-gesa.
Bergegas dari tempat ke tempat. Jadual kita padat.
Penganut Adven ada suaka masa
selama 24 jam bermula timbul matahari pada Jumaat hingga terbenam pada Sabtu
untuk mereka berehat.
Sebagai pendakwah Adven,
terangkan tentang Sabat Adven
yang anda rasa membantu orang hidup lebih lama.
Tuhan dikatakan berehat pada hari ketujuh.
Berpandukan arahan yang Dia berikan,
ya, saya boleh berehat dalam rahmat-Nya.
Rehat bukan bermakna hanya berbaring dan tidur.
Sebaliknya, rehat dan kepuasan yang sebenar
boleh membawa perubahan.
Adakah anda selalu rasa risau atau rasa tenteram?
Saya boleh katakan saya rasa tenteram.
Kebimbangan tak membantu apa-apa.
Ia melemahkan kita.
Kesihatan emosi kita tak baik apabila kita risaukan sesuatu.
Apa patut saya makan? Apa patut saya minum? Apa patut dipakai?
Itulah yang orang lain buat.
GEREJA PEJABAT
Melihatkan Zon Biru ini, trend peningkatan jelas kelihatan dari segi kepercayaan.
Penganut Adven sangat alim dan patuh pada agama.
Di Sardinia, kita nampak penganut Katolik yang amat teguh,
dan di Okinawa,
mereka menghormati nenek moyang.
Semasa dia berdoa, apa yang dia hajatkan?
Lindungilah kami. Saya minta perlindungan.
Lindungilah kami.
Itu yang saya hajatkan. Pastikan kami sihat.
Untuk cucu-cucu saya. Supaya mereka selamat.
Analisis menunjukkan orang yang hadir upacara keagamaan lebih sekali seminggu
dapat panjangkan jangka hayat sebanyak tujuh tahun.
Tak kiralah agama apa anda anuti.
Yang penting, anda sertai komuniti berasaskan kepercayaan
dan anda hadir.
KEPERCAYAAN
Ini sesuatu yang kita semua boleh amalkan.
Bapa dan Tuhan kami, Engkau tinggi memerhatikan kami.
Engkau lihat ciptaan-Mu,
anak-anak lelaki dan perempuan-Mu.
Kami bersyukur kerana dapat berkumpul
sesama yang muda dan yang tidak muda.
Kami bersyukur atas upacara yang kami berikan hari ini
dan diberi kepada kami.
Kami bersyukur.
Bagi penganut Adven, saya rasa ini membuatkan mereka patuh.
Ia mengingatkan kita untuk bersosial.
Ia mengingatkan kita tentang tujuan hidup,
untuk ambil diet lengkap dan berasaskan tumbuhan
kerana kebanyakan campur tangan kesihatan
tidak bertahan lama.
Namun, kita juga tahu bahawa amalan kesihatan boleh berjangkit.
Ada kajian menunjukkan jika rakan baik anda obes,
kemungkinan besar anda juga akan berlebihan berat.
Elemen merokok dan kesunyian juga boleh berjangkit.
Jadi, pengajarannya, tindakan terbaik adalah menyertai kumpulan yang betul.
Kelilingi diri anda dengan orang yang menganggap rekreasi
adalah berkebun atau berjalan
yang mempunyai impak besar kepada tabiat anda.
Bagus juga jika ada seorang vegetarian atau vegan dalam kalangan anda
kerana mereka akan ajar pemakanan berasaskan tumbuhan.
Tak tahulah sama ada boleh masuk ke syurga atau tak,
tapi ia berkesan untuk memastikan akhlak dan tingkah laku terjaga
melalui tabiat dan tingkah laku sihat
dan itulah kuasanya.
Kami jumpa contoh hebat bagi kelanjutan usia di Sardinia,
Okinawa dan Loma Linda.
Kami belajar benda baharu di setiap tempat yang dikunjungi.
Namun, saya mahu cari lagi lokasi-lokasi kelanjutan usia.
Saya dengar tentang sebuah tempat di pantai Turkiye,
ia sebenarnya di Greece.
Tak hairanlah penduduk di sini hidup lama.
Namun, terdapat 227 pulau yang tak didiami di Greece
dan hanya sebuah pulau jauh mengatasi pulau-pulau lain
dari aspek kelanjutan usia.
Jadi, apa yang berlaku di sini?
Siri ini direka untuk menghiburkan dan sebagai makluman,
bukan nasihat perubatan atau kesihatan.
Sentiasa rujuk doktor anda berkenaan kesihatan peribadi
sebelum anda mengubah diet, senaman atau gaya hidup.
Terjemahan sari kata oleh Najat H.